ശിവന്കുട്ടിയുടെ രാജി പ്രതിഷേധം ശക്തമാക്കാന് പ്രതിപക്ഷം തിരുവനന്തപുരം : നിയമസഭാ കയ്യാങ്കളികേസില് മന്ത്രി വി. ശിവന്കുട്ടി രാജിവെക്കണമെന്നാവശ്യപ്പെട്ട് പ്രതിഷേധം ശക്തമാക്കാനൊരുങ്ങി പ്രതിപക്ഷം. കഴിഞ്ഞ ദിവസം കോണ്ഗ്രസ് ജില്ലാകേന്ദ്രങ്ങളില് സമരം നടത്തിയ പ്രതിപക്ഷം വരുംദിവസങ്ങളില് സമരം ശക്തമാക്കാനാണ് നീക്കം. അതേസമയം സുപ്രീം കോടതി വിധിയുടെ പശ്ചാത്തലത്തില് മന്ത്രി വി ശിവന്കുട്ടി രാജിവെക്കേണ്ടതില്ലെന്ന നിലപാടിലാണ് സിപിഎം നേതൃത്വം. വിചാരണ നേരിടട്ടെ എന്നതാണ് പാര്ട്ടി തീരുമാനം. സുപ്രീംകോടതി നിര്ദേശപ്രകാരം വിചാരണ നേരിടേണ്ടിവന്നാലും മന്ത്രി രാജിെവക്കാത്തത് പുതിയ കീഴ്വഴക്കം ലക്ഷ്യമിട്ടാണെന്ന് പ്രതിപക്ഷം ചൂണ്ടികാട്ടുന്നു. ലാവലിന് കേസ് സുപ്രീം കോടതിയുടെ പരിഗണനയില് ഇരിക്കുന്നതിനാല് ഇതില് മുഖ്യമന്ത്രി വിചാരണ നേരിടണമെന്നാണ് വിധിവരുന്നതെങ്കില് കീഴ്വഴക്കം അദ്ദേഹത്തിനും തുണയാകുമെന്ന് പ്രതിപക്ഷനേതാക്കള് പറയുന്നു. ശിവന്കുട്ടിയുടെ രാജി മുഖ്യമന്ത്രി ഒഴിവാക്കുന്നത് ഇതുകൂടി മനസ്സില്ക്കണ്ടാണെന്നാണ് വാദം.The post ശിവന്കുട്ടിയുടെ രാജി പ്രതിഷേധം ശക്തമാക്കാന് പ്രതിപക്ഷം first appeared on MalayalamExpressOnline.